El SASEM posa en marxa una activitat de cuina per a la vida diària
30 de Gener de 2024

Hui ha donat principi l'activitat programada pel SASEM de Serveis Socials “Habilitats bàsiques de cuina per a la vida diària”. Participaran persones ateses per este Servei d'Atenció i Seguiment per a Persones amb Malaltia Mental.

Es tracta de desenvolupar intervencions en els entorns de convivència de les persones usuàries que faciliten la seua participació, treballant el desenvolupament de les capacitats i habilitats en el maneig de les activitats de la vida diària per a aconseguir la màxima autonomia personal.

A més, amb aquesta activitat es reforçaran aspectes tan importants com la motivació, l'autoestima, l'organització de tasques, la memòria i l'autocontrol. Tot això en un ambient tranquil on es puga compartir, aprendre i gaudir.